Sewers of Ragni

**Sewer of Ragni**(ท่อระบายน้ำแห่ง Ragni) เป็นเควสดันเจี้ยนแรกของ Wynncraft เควสนี้เป็นเควสเลเวล 5 ความยาวปานกลาง โดยเนื้อเรื่องจะเริ่มจากที่พวกทหารได้รับคำสั่งให้เคลียร์ท่อระบายน้ำแห่ง Ragni แต่ไม่มีใครรับหน้าที่นี้เลย ร้อยโท Jenprest จึงได้ขอให้เราช่วยเคลียร์ท่อน้ำนี้

เควสนี้ยังบอกเกี่ยวกับส่วนหนึ่งของประวัติศาสตร์ของ Ragni ในช่วงระหว่างสงครามอีกด้วย

**เมื่อทำสำเร็จจะได้รับรางวัลดังนี้:**

* 500 EXP
* 1 Thoracic
* 1 กุญแจดันเจี้ยน Decrepit Sewers
* สามารถเข้าดันเจี้ยน Decrepit Sewers ได้

## ขั้นตอนที่ 1

» พูดคุยกับร้อยโท Jenprest ที่อยู่บริเวณดันเจี้ยน Decrepit Sewers

**บทสนทนา:**

* **Jenprest:** พลทหาร! มาได้จังหวะพอดีเลย พวกเราขอความช่วยเหลือมาเป็นเวลานานมากแล้ว
* **Jenprest:** มีบางอย่างขวางทางท่อน้ำนี่อยู่ ไม่ต้องแปลกใจหรอกว่าทำไมเราถึงรอนาน เพราะไม่มีใครอยากทำงานนี้เลยสักคนน่ะสิ
* **Jenprest:** ฉันอาจจะทำให้มือนายสกปรกหน่อยนะ เพราะฉันต้องการคนมาช่วยจัดการท่อที่อุดตันนี้
* **Jenprest:** ไปพบฉันบนเขา ตรงทางเข้าท่อน้ำนะ มันอยู่ทางด้านขวาของท่อระบายน้ำใหญ่นี่แหละ

## ขั้นตอนที่ 2

» ไปพบร้อยโทที่หน้าทางเข้าท่อน้ำ

**บทสนทนา:**

* **Jenprest:** อ๊ะ นายมาถึงแล้วสินะ ฉันอยู่ด้านหลังนาย พลทหาร!
* **Jenprest:** นี่คือแผนการคร่าวๆนะ หลังจากที่เราเข้าไป เราจะใช้ระเบิดลูกเล็กนี่ระเบิดสิ่งกีดขวางนั่น แล้วก็หนีออกไป
* **Jenprest:** ฉันลืมบอกนายไปว่างานนี้ไม่ใช่จะไม่อันตรายนะ ในท่อนั่นมีพวกสิ่งสกปรกน่าขยะแขยงอยู่เพียบ คุมสติไว้ให้ดีล่ะ เอาล่ะ ไปกันเถอะ!

## ขั้นตอนที่ 3

» สำรวจท่อน้ำ และหาสิ่งที่กีดขวางทางระบายน้ำ

**บทสนทนา:**

* **Jenprest:** นายรู้สึกเหมือนฉันมั้ย? ว่ามีบางอย่างที่อยู่ที่นี่ไม่อยากให้เราเข้ามาในนี้
* **Jenprest:** ช่างเถอะ เราเจอสิ่งกีดขวางแล้ว มันอยู่ข้างหน้านั่นไง
* **Jenprest:** นี่ ระเบิด ฉันวางไว้ตรงที่ท่อน้ำตันลูกนึงแล้ว ถ้าใช้อันเดียวแล้วมันยังไม่ได้ผล ก็เอาอีกลูกนึงไปใช้

## ขั้นตอนที่ 4

» จัดการกับสิ่งที่ขวางทางเดินน้ำอยู่

* กดปุ่มที่อยู่ข้างๆ TNT เพื่อเปิดทาง จากนั้นน้ำจะไหลมา พัดเราไปยังอีกทางหนึ่ง

## ขั้นตอนที่ 5

» หาทางออกจากท่อน้ำที่น่าขนลุกแห่งนี้

* (สุดทางที่เดิน จะมีมอนเตอร์ชื่อ Skeleton Reaper ออกมา ให้ฆ่ามัน และนำหัวที่ดรอปมาใส่ใน hopper เพื่อเปิดทางไปต่อ)
* *ก้อนหินพวกนี้ดูไม่ค่อยมั่นคงเลย*  (หลังจากกดปุ่มตรงเสา ก้อนหินจะตกลงมาเป็นทาง ให้เรากระโดดขึ้นไปตามรอย redstone)
* **???:** ปลดปล่อยฉันที.....

**หลังจากเดินเข้าประตูวาร์ปมา**

* *นั่นเสียงอะไรแปลกๆน่ะ? เสียงเหมือนกับน้ำกำลังไหลมาเลย*
* *น้ำกำลังท่วมท่อระบายน้ำแล้ว! หนีเร็ว!* (วิ่งหนีน้ำที่กำลังท่วม จนไปถึงสุดทาง)

**หลังจากที่หนีน้ำท่วมมาได้**

**บทสนทนา:**

* **Jenprest:** อ๊ะ! โชคดีจัง นายยังไม่ตาย! ดูเหมือนเราจะประเมินปริมาณน้ำในท่อต่ำไปหน่อย
* **Jenprest:** ออกจากที่นี่กันเถอะ นายยังมีระเบิดที่ฉันให้นายไว้ใช่ไหม?
* **Jenprest:** ดี! งั้นก็ใช้มันระเบิดกำแพงนี่เลย ดูเหมือนว่าเราสามารถทำลายมัน แล้วผ่านไปได้นะ
* *การระเบิดครั้งนี้ รุนแรงกว่าที่คาดการณ์ไว้*

## ขั้นตอนที่ 6

» ออกจากท่อระบายน้ำ

* **Jenprest:** โอ้! ไม่นะ! โอ้! ไม่ๆๆ! นี่นายเปิด**สิ่งนั้น**ไปเหรอ? มานี่เดี๋ยวนี้เลยนะ

## ขั้นตอนที่ 7

» คุยกับ Jenprest เพื่อเสร็จสิ้นภารกิจ

* **Jenprest:** ไม่นะ... นี่มันเลวร้ายมากๆเลย
* **Jenprest:** ที่นี่เคยถูกผนึกไว้ ด้วยเหตุผลบางอย่าง ในสมัยก่อน ที่นี่เคยเป็นคุกเก่าแห่งเมือง Ragni
* **Jenprest:** แถมมันยังมีประวัติศาสตร์ที่เลวร้ายอีกด้วย เพราะผู้คนเคยใช้ที่นี่เป็นที่หลบภัยในช่วงสงคราม
* **Jenprest:** แต่เมื่อร้อยกว่าปีก่อน พวกศัตรูพบที่นี่เข้า และฆ่าผู้คนไปนับร้อยชีวิต
* **Jenprest:** ปัจจุบัน มีแต่ความตายเท่านั้นที่ยังคงเหลืออยู่... อีกทั้งยังโดนพลังชั่วร้ายเข้าสิงร่าง ที่แห่งนี้จึงถูกปิดผนึกไว้ เพื่อไม่ให้พวกมันเข้ามาโจมตีเมือง
* **Jenprest:** มีข่าวลือด้วยว่า Bob ฮีโร่แห่งอาณาจักร Wynn ได้เกิดมาในที่ๆราวกับคุกแห่งนี้
* **Jenprest:** พวกเราไม่สามารถทำอย่างอื่นได้แล้วแหละ พวกเราต้องลุย ฉันจะแจ้งเกี่ยวกับคำสั่งขั้นสูงนี้ให้ทราบ นาย... นายเข้าไปข้างใน และจัดการหัวหน้าของมันซะ